Nordjyllands Politi anholdte tirsdag syv personer efter hærværk mod den nye nærpolitistation på Grønlands Torv i Aalborg. De syv personer, der alle er drenge og unge mænd i alderen 15 til 18 år er sigtet for hærværk af et betydeligt omfang, da der er blev knust flere ruder. ifølge straffeloven er det herudover en skærpende omstændighed, at hærværket er begået mod en af politiets lokaliteter. - Hærværk er uacceptabel adfærd i det offentlige rum, og det gælder i særlig grad, når det begås mod en politistation, siger fungerende vicepolitiinspektør Lasse Kragh. Der venter nu de syv sigtede, der alle er fra lokalområdet, et retsligt efterspil.

Opsummering:
Tirsdag blev syv personer anholdt. De er sigtet for at stå bag hærværket mod nærpolitistationen på Grønlands Torv.